༢༠༠༣ལོའི་ཟླ༤པར།ཁྲིན་ཡུས་མྱུར་བགྲོད་གཞུང་ལམ་སང་ཅ་པའོ་ལམ་ཁྲལ་བསྡུ་ཚིགས་སུ་ཁྲིང་ཆིན་གྲོང་ཁྱེར་སྤྱི་བདེ་ཅུས་ཀྱིས་རླངས་འཁོར་ཞིག་ནས་དོམ་པགས་གཅིག་རྩད་ཆོད་ལག་ཟིན་བྱུང་པ་དང་།དོགས་ཡོད་ཉེས་ཅན་མི་སྣ༤འཛིན་བཟུང་བྱས།ཉེན་རྟོག་མི་སྣས་གསལ་འབྱེད་བྱས་པ་བརྒྱུད།དམར་གསོད་བཏང་པའི་དོམ་ཁྲ་དེ་ནི་ལོ་གཅིག་དང་ཕྱེད་ཀ་ཡིན་པ་དང་།དོམ་པགས་ཀྱི་རིང་ཚད་ལ་ལི་རྨི༨༠ཡོད་འདུགསྤྱི་བདེ་མི་སྣས་བརྟག་དཔྱད་བྱས་དོན།དོམ་ཁྲ་འདི་ནི་སི་ཁྲོན་ཞིང་ཆེན་པའོ་ཤིན་རྫོང་གི་ཞིང་པ་ཡང་ཧྲི་ཁྲིང་གིས་རྒྱུ་ནོར་གྱི་ཆེད་དམར་གསོད་བྱས་པ་ཡིན་ལ།དོམ་པགས་དེ་ཉིད་དམངས་སྒོར་ཁྲི༥༥ཡི་གོང་ཚད་ཀྱིས་ཁྲུང་ཆིན་ཕྱོགས་སུ་བཙོང་འཆར་འདུག༢༠༠༣ལོའི་ཟླ༧པར།སི་ཁྲོན་ཝུན་ཁྲོན་རྫོང་གི་ཉེན་རྟོག་པས་དོམ་ཁྲ་དམར་གསོད་བྱས་པའི་གྱོད་དོན་ཞིག་རྩད་ཆོད་བྱུང་།ཉེས་ཅན་མི་སྣ་ཀྲང་ག་གེ་མོ་དང་ལི་ག་གེ་མོས་དོམ་ཁྲའི་སྡེར་མོ་ནི་དོམ་ནག་གི་སྡེར་མོ་བཞིན་གོང་ཚད་མཐོན་པོར་བཙོངས་ཐུབ་པ་རྟོགས་ནས།རི་ནས་དོམ་ཁྲ་ཞིག་ལ་མེ་མདའ༨འཕངས་ནས་བསད་འདུགཁོ་ཚོས་དོམ་གྱི་སྡེར་མོ་བཞི་དམངས་སྒོར༡༣༥༠གོང་ཚད་ཀྱིས་རང་སྡེ་བའི་སྡེ་མི་ལི་ག་གེ་མོར་བཙོངས་པ་དང་།ལི་ག་གེ་མོས་ཡའོ་ག་གེ་མོར་བཙོང་ནས་མཐའ་མར་དམངས་སྒོར༢༥༠༠ཡི་རིན་གོང་གིས་ཁྲིན་ཏུའུ་གྲོང་ཁྱེར་གྱི་སྨན་རྫས་ཚོང་ཁང་ཞིག་ཏུ་བཙོངས་འདུག